pythainlp/thai-wiki-dataset-v4 huggingface dataset:
ไทรโยค พุ่มพันธ์ม่วง

ไทรโยค พุ่มพันธ์ม่วง เดิมเป็นที่รู้จักในชื่อ ไทรโยคน้อย ศักดิ์ชัยณรงค์ (23 ตุลาคม พ.ศ. 2526 –) เป็นนักมวยไทยชาวไทย เจ้าของฉายา "ขุนศอกอำมหิต" และ "จอมศอกโกอินเตอร์" เป็นอดีตแชมป์สนามมวยเวทีลุมพินีรุ่น 154 ปอนด์ และแชมป์รุ่น 147 ปอนด์ของประเทศไทยและเป็นเจ้าของแชมป์ไทยไฟต์ 2014 เอาชนะอองตวน ปินโต
ประวัติและผลงานระดับอาชีพ.
ไทรโยค พุ่มพันธ์ม่วง มีชื่อจริงคือ ศักดา เนียมหอม เขาเกิดวันที่ 22 ตุลาคม พ.ศ. 2526 ที่เทศบาลนครพิษณุโลก ซึ่งเป็นเมืองของจังหวัดพิษณุโลก เขาเริ่มต่อยมวยเมื่ออายุ 11 ปี จุดเริ่มต้นคือคุณพ่อของไทรโยคได้พาเขาไปเปรียบมวยโดยไทรโยคเล่าว่าคุณพ่อนั้นพาเขาขึ้นรถมอเตอร์ไซค์ไปโดยที่เขาก็ไม่รู้เหมือนกันว่าจะพาไปไหน พอไปถึงพ่อก็ประกาศหาคู่ชกให้
ช่วงแรกเขาใช้ชื่อชกคือ ไทรโยคน้อย ศักดิ์ชัยณรงค์ เขาเติบโตขึ้นโดยเป็นที่เลื่องลือด้วยการคว้าแชมป์สามรายการ รวมถึงหนึ่งรายการจากสนามมวยราชดำเนินที่มีชื่อเสียง ไทรโยคได้รับการพิจารณาในประเทศไทยว่าเป็นหนึ่งในนักสู้ที่ฉายแววมากที่สุด อย่างไรก็ตาม เขาได้ฟอร์มตกเมื่อเป็นฝ่ายเสียเข็มขัดให้แก่สิงห์มณี ส.ศรีสมพงษ์ ในการโต้เถียงที่สื่อไทยมองว่าเป็นการโกง
หลังจากการต่อสู้ บรรดาโปรโมเตอร์ได้เบือนหน้าหนี ชะตาบีบบังคับให้เขาหางานอื่นและหาเลี้ยงชีพเป็นพ่อค้าผลไม้ แต่แล้วเขาก็ได้รับการนำตัวกลับมาโดยโปรโมเตอร์แห่งสนามมวยเวทีลุมพินี ผู้มีนามว่า พ.ต.ท.สุขทัศน์ พุ่มพันธ์ม่วง ซึ่งช่วยให้ไทรโยคได้กลับคืนสู่วงการ
ไทรโยค จึงใช้ชื่อชกตามโปรโมเตอร์ของเขา และในวันที่ 7 มีนาคม พ.ศ. 2551 เขาชนะรายการว่างรุ่นเวลเตอร์เวทที่สนามมวยเวทีลุมพินีด้วยการเป็นฝ่ายชนะน็อกสิงห์ศิริ ป.ศิริชัย ในยกที่สอง
เมื่อวันที่ 9 มกราคม พ.ศ. 2553 ในงานรางวัลสมาคมผู้สื่อข่าวประจำปีที่กรุงเทพมหานคร ไทรโยคได้รับรางวัลทูตมวยไทยแห่งปี
เขาได้เผชิญกับฟาบิโอ ปินก้า ในศึก"ไทยไฟต์: ลียง" เมื่อวันที่ 19 กันยายน พ.ศ. 2555 ณ เมืองลียง ประเทศฝรั่งเศส และเป็นฝ่ายชนะคะแนนตัดสินหลังจากการแข่งสามยก
เขาปะทะกับดีแลน ซัลวาดอร์ ในโรชทีกาเบ ประเทศสวิตเซอร์แลนด์ เมื่อวันที่ 20 ตุลาคม พ.ศ. 2555 และเป็นฝ่ายแพ้น็อกทางเทคนิค หลังจากที่เขาไม่สามารถชกต่อ เนื่องจากอาการบาดเจ็บที่เข่าในช่วงท้ายของยกแรก
เขาเป็นฝ่ายชนะทีอากู เตเชรา ในศึก"ไทยไฟต์ 2013: คิงออฟมวยไทย" ที่เทศบาลนครพระนครศรีอยุธยา ประเทศไทย เมื่อวันที่ 23 กุมภาพันธ์ พ.ศ. 2556
ไทรโยคยังได้รับการกำหนดให้ต่อสู้กับชิเก ลินด์ซีย์ ในศึกมวยไทยเมื่อวันที่ 13 พฤษภาคม พ.ศ. 2556 แต่การแข่งนี้ได้รับการยกเลิกไป
ไทรโยคจะเป็นผู้ฝึกสอนมวยไทยแก่ทีมฝรั่ง ที่เผชิญกับทีมคู่แข่งที่ได้รับการฝึกสอนโดยสุดสาคร ส.กลิ่นมี ในรายการ"ไทยไฟต์คาดเชือก" ที่จัดเสนอในช่วงเดือนกรกฎาคมถึงสิงหาคม พ.ศ. 2556 ทางช่อง 5 ของประเทศไทย และผู้ฝึกสอนทั้งสองได้ปะทะกันในเดือนธันวาคม พ.ศ. 2556
เขาเป็นฝ่ายชนะน็อกมีเกล ปีซีเตโล ด้วยศอกในยกที่สองในศึก"ไทยไฟต์: บางกอก 2013" ที่กรุงเทพมหานครเมื่อวันที่ 29 มิถุนายน พ.ศ. 2556
และเป็นฝ่ายชนะน็อกมูฮัมหมัด ซูบูกา ในยกที่สองของรายการ"ไทยไฟต์: ปัตตานี" ที่จังหวัดปัตตานี ประเทศไทย ในวันที่ 22 กันยายน พ.ศ. 2556
เขาเป็นฝ่ายชนะเซเยดีซา อลัมดาร์เนซัม ด้วยคะแนนตัดสินในยกพิเศษในแมตช์ที่ไม่มีรอบทัวร์นาเมนต์ ของศึกไทยไฟต์เซมิไฟนอลในกรุงเทพมหานคร ประเทศไทย เมื่อวันที่ 30 พฤศจิกายน พ.ศ. 2556
โหมโรง เดอะ มิวสิคัล

โหมโรง เดอะ มิวสิคัล เป็นละครเวทีจากบริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งสร้างจากภาพยนตร์ชื่อเดียวกันที่ฉายเมื่อปี พ.ศ. 2547 นำแสดงโดย กรกันต์ สุทธิโกเศศ, สาธิดา พรหมพิริยะ, ทวีศักดิ์ อัครวงษ์, ศรัทธา ศรัทธาทิพย์ เป็นต้น กำกับการแสดงโดย ธีรวัฒน์ อนุวัตรอุดม มีการจัดการแสดงละครเวทีเรื่องนี้ทั้งหมด 4 ครั้ง คือในปี พ.ศ. 2558 (2 ครั้ง), พ.ศ. 2561 และ พ.ศ. 2568 โดยจัดแสดงที่ โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ทั้งหมด
การจัดแสดง.
การจัดการแสดงครั้งแรกผลิตร่วมกับโต๊ะกลมโทรทัศน์ เดิมกำหนดจัดการแสดงในวันที่ 4, 5, 23–26, 30 เมษายน และ 1–3 พฤษภาคม พ.ศ. 2558 จำนวน 15 รอบ ก่อนเพิ่มรอบอีก 12 รอบ ในวันที่ 7–17 พฤษภาคม พ.ศ. 2558 รวมเป็น 27 รอบ โดยเป็นละครเวทีเรื่องแรกที่จัดการแสดงในโรงละครเคแบงก์สยามพิฆเนศ โดยจัดการแสดงรอบปฐมฤกษ์เมื่อวันที่ 31 มีนาคม พ.ศ. 2558 หลังเสร็จสิ้นพิธีเปิดโรงละคร
การจัดแสดงครั้งที่สอง ใช้ชื่อว่า "โหมโรง เดอะ มิวสิคัล Restage" โดยนักแสดงและทีมงานชุดเดิม และผลิตร่วมกับโต๊ะกลมโทรทัศน์เช่นเดียวกัน แต่มีการปรับเปลี่ยนในรายละเอียด โดยมีการเพิ่มเพลงแต่งใหม่ให้ผู้รับบทพันโทวีระขับร้อง 1 เพลง รวมถึงพัฒนาการในการเล่นระนาดของผู้รับบทนายศร และมีการจัดทำบทบรรยายใต้ภาพภาษาอังกฤษเพื่อให้ชาวต่างชาติเข้าใจเนื้อเรื่องได้มากขึ้น เดิมกำหนดจัดการแสดงในวันที่ 6–8, 13–15 และ 20–22 พฤศจิกายน พ.ศ. 2558 ก่อนเพิ่มรอบอีก 2 รอบ ในวันที่ 28 และ 29 พฤศจิกายน พ.ศ. 2558 รวมเป็น 14 รอบ
การจัดแสดงครั้งที่สาม ใช้ชื่อว่า "โหมโรง เดอะ มิวสิคัล 2561" ผลิตร่วมกับโต๊ะกลมโทรทัศน์อีกครั้ง โดยมีการเปลี่ยนตัวนักแสดงจาก 2 รอบก่อนหน้าบางส่วน เบื้องต้นมีกำหนดจัดการแสดงในวันที่ 5 พฤษภาคม–3 มิถุนายน พ.ศ. 2561 จำนวน 10 รอบ ก่อนเพิ่มรอบอีก 1 รอบ ในวันที่ 2 มิถุนายน พ.ศ. 2561 รวมเป็น 11 รอบ
การจัดแสดงครั้งที่สี่ ใช้ชื่อว่า "โหมโรง เดอะ มิวสิคัล 2568" เป็นการจัดแสดงในโอกาสครบรอบ 10 ปีแห่งการก่อตั้งโรงละครเคแบงก์สยามพิฆเนศ โดยมีพิธีทำบุญครบรอบโรงละครและบวงสรวงละครเวทีพร้อมกันเมื่อวันที่ 31 มีนาคม พ.ศ. 2568 ซึ่งเป็นวันครบรอบ 10 ปีของพิธีเปิดโรงละคร เบื้องต้นมีกำหนดจัดการแสดงในวันที่ 4, 10, 11 และ 16–18 พฤษภาคม พ.ศ. 2568 จำนวน 8 รอบ ก่อนจะมีการยกเลิกรอบวันที่ 4 พฤษภาคม และเปลี่ยนไปจัดแสดงในวันที่ 12 พฤษภาคมทดแทน และภายหลังได้เพิ่มรอบอีก 3 รอบ ในวันที่ 13 และ 20 กรกฎาคม รวมเป็น 11 รอบ โดยการจัดแสดงครั้งนี้มีการเปลี่ยนตัวนักแสดงจาก 3 รอบก่อนหน้าอีกบางส่วนเช่นกัน และเป็นการแสดงละครเวทีอย่างเป็นทางการเรื่องแรกของนพพล โกมารชุน ศิลปินแห่งชาติ สาขาศิลปะการแสดง พ.ศ. 2564 อีกด้วย
ฟุตบอลทีมชาติเบลารุส

ฟุตบอลทีมชาติเบลารุส  เป็นทีมฟุตบอลตัวแทนของประเทศเบลารุส อยู่ภายใต้การควบคุมของสหพันธ์ฟุตบอลแห่งเบลารุส ใช้บอรีซอฟอารีนาในเมืองบารือเซา เป็นสนามเหย้า เบลารุสไม่เคยผ่านรอบคัดเลือกของฟุตบอลโลกและฟุตบอลชิงแชมป์แห่งชาติยุโรป
สนามแข่งขัน.
เบลารุสเคยลงเล่นเกมเหย้าที่สนามกีฬาดีนาโมในมินสค์ ซึ่งมีความจุ 40,000 ที่นั่ง ต่อมาในปลายปี ค.ศ. 2012 สนามกีฬาดีนาโมได้ปิดปรับปรุง ทำให้เบลารุสต้องลงเล่นที่สนามเหย้าแห่งอื่นชั่วคราวไปก่อน
นับตั้งแต่ปี ค.ศ. 2014 เบลารุสได้ย้ายไปใช้บอรีซอฟอารีนาเป็นสนามเหย้าแห่งใหม่
เดียร์ซูอูซาลา (ภาพยนตร์ พ.ศ. 2504)

เดียร์ซูอูซาลา  เป็นภาพยนตร์จากสหภาพโซเวียตในปี 1961 ภาพยนตร์สร้างจากหนังสือของ Vladimir Arsenyev ซึ่งเกี่ยวกับการเดินทางสำรวจภูมิภาคตะวันออกไกลของรัสเซียกับพรานป่า เดียร์ซู อูซาลา
ภาพยนตร์ผลิดโดยสตูดิโอภาพยนตร์วิทยาศาสตร์และภาพยนตร์เพื่อการศึกษามอสโก (Moscow studio popular science and educational films) กำกับการแสดงโดย Agasi Babayan เขียนบทโดย Igor Bolgarin และนำแสดงโดย Adolf Shestakov และ Kasym Zhakibayev
แองเกิลซีย์

แองเกิลซีย์  หรือ อะนึสโมน  เป็นเกาะที่ตั้งอยู่ริมชายฝั่งทางตอนเหนือของประเทศเวลส์ มีเนื้อที่ทั้งหมด แองเกิลซีย์เป็นเกาะที่ใหญ่ที่สุดในทะเลไอริชและในเวลส์ และยังเป็นเกาะที่ใหญ่ที่สุดเป็นอันดับที่ 7 ในสหราชอาณาจักร และยังเป็นเกาะที่มีประชากรมากที่สุดเป็นอันดับที่ 2 (รองจากไอล์ออฟแมน) ท่าเรือข้ามฟากเมืองโฮลีเฮด (เมืองในแองเกิลซีย์) มีผู้ใช้บริการมากกว่า 2 ล้านคนในทุกปี 
แองเกิลซีย์เป็นเทศมณฑลทางประวัติศาสตร์แห่งหนึ่งของเวลส์ และเคยถูกปกครองในฐานะส่วนหนึ่งของเมืองกวินิดด์ ปัจจุบัน แองเกิลซีย์อยู่ภายใน เทศมณฑลไอล์ออฟแองเกิลซีย์ ร่วมกับเกาะโฮลีและเกาะเล็ก ๆ อื่น ๆ ประชากรส่วนใหญ่ในแองเกิลซีย์พูดภาษาเวลส์ "อะนึสโมน" เป็นชื่อเกาะในภาษาเวลส์ซึ่งใช้สำหรับการแบ่งเขตเลือกตั้งสมาชิกรัฐสภาสหราชอาณาจักรและสภาแห่งชาติเวลส์ จากสำมะโนประชากร ค.ศ. 2010 แองเกิลซีย์มีประชากร 69,751 คน 
เชิงอรรถ.
โลเรนโซ อินซิญเญ

โลเรนโซ อินซิญเญ (เกิดวันที่ 4 มิถุนายน ค.ศ. 1991) เป็นนักฟุตบอลอาชีพชาวอิตาลี โดยเล่นในตำแหน่งปีกซ้ายและกองหน้าให้กับโทรอนโตในเมเจอร์ลีกซอกเกอร์เป็นสโมสรล่าสุด และ ทีมชาติอิตาลี
เขาเริ่มต้นอาชีพกับนาโปลีในปี ค.ศ. 2009 และลงเล่นนัดแรกในเซเรียอาเมื่อปี ค.ศ. 2010 ก่อนที่จะถูกปล่อยยืมตัวให้กับสโมสรฟอกกีอาและเปสการา และกลับสู่นาโปลีอีกครั้งในปี ค.ศ. 2012 อินซิญเญสามารถเล่นรุกเจาะทางปีกหรือเจาะตรงกลาง แต่โดยส่วนใหญ่เขาจะเล่นในตำแหน่งปีกซ้าย เขามีความสร้างสรรค์ ความเร็ว และความสามารถเฉพาะตัว โดยเฉพาะการเปิดฟรีคิก
อินซิญเญลงเล่นให้กับทีมชาติอิตาลีรุ่นอายุไม่เกิน 21 ปี และช่วยพาทีมคว้ารองแชมป์ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 ส่วนในทีมชุดใหญ่ เขาลงเล่นนัดแรกในเดือนกันยายน ค.ศ. 2012 และติดทีมชาติในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016
ชีวิตส่วนตัว.
โลเรนโซ อินซิญเญมีพี่/น้องชาย 3 คน คือ โรแบร์โต ผู้เป็นน้องชาย มาร์โก และอันโตนีโอ ทั้งหมดเป็นนักฟุตบอล โลเรนโซแต่งงานกับ Genoveffa "Jenny" Darone ในวันที่ 31 ธันวาคม ค.ศ. 2012; ทั้งคู่ให้กำเนิดลูก 2 คน คือ Carmine ในวันที่ 4 เมษายน ค.ศ. 2013 และ Christian ในวันที่ 13 มีนาคม ค.ศ. 2015
 "ณ วันที่ 21 ตุลาคม ค.ศ. 2023"
สถิติ.
สโมสร.
<templatestyles src="Reflist/styles.css" />
 "ณ วันที่ 24 มีนาคม ค.ศ. 2022"
นานาชาติ.
"การทำประตูในนามทีมชาติ"
สมาคมฟุตบอลแอลเบเนีย

สมาคมฟุตบอลแอลเบเนีย  เป็นหน่วยงานที่บริหารฟุตบอลในประเทศแอลเบเนีย มีสำนักงานใหญ่ตั้งอยู่ที่กรุงติรานาซึ่งเป็นเมืองหลวงของประเทศ สมาคมทำหน้าที่ดูแลการแข่งขันลีกฟุตบอลระดับต่าง ๆ ตั้งแต่ลีกสูงสุด ลีกระดับสอง และลีกระดับสาม นอกจากนี้ยังดูแลการแข่งขันฟุตบอลคัพและซูเปอร์คัพ และการแข่งขันของฟุตบอลทีมชาติทั้งชุดใหญ่ ชุดเยาวชน และชุดหญิง
สมาคมฟุตบอลแอลเบเนียก่อตั้งเมื่อวันที่ 6 มิถุนายน ค.ศ. 1930 และได้เข้าร่วมเป็นสมาชิกฟีฟ่าใน ค.ศ. 1932 นอกจากนี้ ยังเป็นสมาชิกผู้ร่วมก่อตั้งยูฟ่าใน ค.ศ. 1954
พงศาวดารเหนือ

พงศาวดารเหนือ หรือ พระราชพงศาวดารเหนือ เป็นตำนานที่เล่าเรื่องราวเกี่ยวกับบ้านเมือง ตั้งแต่สมัยกรุงศรีอยุธยา โดยพระวิเชียรปรีชา (น้อย) เจ้ากรมราชบัณฑิตขวาเรียบเรียงไว้ในปลายสมัยรัชกาลที่ 1 เมื่อปีเถาะนพศก จุลศักราช ๑๑๖๙ พ.ศ. 2350 โดยรัชกาลที่ 1 โปรดให้กรมพระราชวังบวรสถานมงคล (ต่อมาคือ รัชกาลที่ 2) เป็นแม่กองชำระรวบรวมเรียบเรียงหนังสือจดคำบอกเล่าครั้งกรุงเก่า ที่เห็นว่ามีเรื่องราวเกี่ยวกับเมืองเหนือ โดยจัดพิมพ์ครั้งแรกในสมัยรัชกาลที่ 5 เมื่อปี พ.ศ. 2412
วิธีการเรียบเรียงพงศาวดารเหนือโดยเก็บความจากหนังสือเก่าเชื่อว่าเป็นเรื่องก่อนสร้างกรุงศรีอยุธยา และจดจากคำบอกเล่าของชาวเหนือแล้วนำเนื้อความมาเรียงลำดับกัน ตกแต่งหัวต่อด้วยเพื่อเชื่อมให้เป็นเรื่องเดียวกันอย่างพระราชพงศาวดารกรุงศรีอยุธยา สมเด็จ ฯ กรมพระยาดำรงราชานุภาพทรงนิพนธ์อธิบายหนังสือพงศาวดารเหนือไว้ใน "ประชุมพงศาวดารภาคที่ ๑" ว่า:-
หนังสือพงศาวดารเหนือ ที่จริงเป็นหนังสือหลายเรื่องเรียบเรียงไขว้เขว บางเรื่องเดียวซ้ำ ๒ หนก็มี ศักราชที่ลงไว้ในพงศาวดารเหนือวิปลาสจนอาศัยสอบสวนไม่ได้ทีเดียวแต่เนื้อเรื่องที่กล่าวในพงศาวดารเหนือมีมูลที่เป็นความจริงอยู่มาก ถ้าจะใช้สอบสวนต้องเลือกหั่นเอาไป อย่าเชื่อตามลำดับเรื่องที่พระวิเชียรปรีชาเรียงไว้จึงจะได้ความ
เนื้อหาในพงศาวดารเหนือ เช่น เรื่องพระร่วงแห่งเมืองสุโขทัย ที่กล่าวถึงการส่งส่วยน้ำให้กษัตริย์ขอม ขอมดำดิน ตำนานพระแก้วมรกต (อยู่ข้างท้าย) ตำนานพระปฐมเจดีย์ เรื่องพระยาแกรก พระยากง เรื่องพระเจ้าอู่ทอง เรื่องพระเจ้าสายน้ำผึ้ง ตำนานการสร้างพระพุทธชินราช พระชินสีห์ มีลักษณะเป็นตำนานหรือบางเรื่องเป็นนิทานเล่าสืบต่อกันมา
ปัจจุบันมีการค้นพบหลักฐานอื่น ๆ รวมทั้งศิลาจารึกปรากฏว่ามีอยู่ตรงกับพงศาวดารเหนือหลายประการ เช่น พระพุทธชินราช พระพุทธชินสีห์ หนังสือไทย การขุดค้นพบร่องรอยเมืองโบราณที่อยู่ด้านทิศตะวันออกนอกเกาะเมืองพบว่ามีชุมชนขนาดใหญ่มีภาชนะดินเผาเคลือบแบบจีนอายุราว พ.ศ.1800 เค้ามูลการสร้างวัดพนัญเชิงและพระพุทธไตรรัตนนายก เค้ามูลการสร้างวัดใหญ่ไชยมงคลว่าเป็นการพนันสร้างวัดแข่งกันระหว่างกษัตริย์ไทยและพม่าซึ่งมีความกล่าวตรงกับเสภาเรื่องขุนช้างขุนแผน วัดอโยธยา โองการแช่งน้ำ พระอัยการซึ่งเป็นกฏหมายเก่าสมัยก่อนมีกรุงศรีอยุธยา 3 ฉบับ เป็นต้น
กาเตกอรีอาซูเปรีออเร

กาเตกอรีอาซูเปรีออเร  เป็นลีกฟุตบอลชายระดับสูงสุดของประเทศแอลเบเนีย สโมสรเข้าร่วมแข่งขันทั้งหมด 10 สโมสร และมีกฎการตกชั้นสู่กาเตกอรีอาเอปาเรอ  ฤดูกาลแข่งขันตั้งแต่เดือนสิงหาคมไปจนถึงเดือนพฤษภาคมปีถัดมา ทุกทีมจะได้ลงเล่นทั้งหมด 4 เลก หรือ 36 นัด
การแข่งขันเริ่มต้นขึ้นใน ค.ศ. 1930 ในชื่อ แอลเบเนียเนชันนัลแชมเปียนชิป หลังจากที่มีการก่อตั้งสมาคมฟุตบอลแอลเบเนียได้ไม่นาน นับตั้งแต่ ค.ศ. 1930 เป็นต้นมา มี 43 สโมสรที่ได้เข้าร่วมแข่งขันในลีกนี้ แต่มีเพียง 9 สโมสรเท่านั้นที่ชนะเลิศลีกนี้ ได้แก่ ติรานา (24), ดีนามอติรานา (18), ปาร์ตีซานีติรานา (16), (9), (8), (2), (1), (1) และ (1) ทีมชนะเลิศในปัจจุบันคือปาร์ตีซานี ซึ่งคว้าแชมป์เป็นสมัยที่ 16 ในฤดูกาล 2018–19
วัดพระประโทณเจดีย์วรวิหาร

วัดพระประโทณเจดีย์วรวิหาร เป็นพระอารามหลวงชั้นตรี ชนิดวรวิหาร เมื่อวันที่ 26 มีนาคม พ.ศ. 2527 โดยกระทรวงศึกษาธิการได้ประกาศตั้งเมื่อวันที่ 30 มีนาคม พ.ศ. 2527 ตั้งอยู่ที่หมู่ 1 ตำบลพระประโทน อำเภอเมืองนครปฐม จังหวัดนครปฐม อยู่ห่างจากพระปฐมเจดีย์ไปตามถนนเพชรเกษมทางทิศตะวันออกเป็นระยะทางประมาณ 2 กิโลเมตร จุดเด่นของวัดคือ พระประโทณเจดีย์ เป็นเจดีย์สมัยทวารวดี มีรูปแบบเดิมเป็นทรงโอคว่ำ มีการขุดพบวัตถุโบราณจำนวนมากที่วัดแห่งนี้ เช่น พระพุทธรูป เศียรพระพุทธรูปปูนปั้น พระดินเผา รวมทั้งโลหะสำริดรูปพญาครุฑเหยียบนาค ซึ่งรัชกาลที่ 6 ทรงใช้เป็นเครื่องหมายราชการของพระองค์ นับเป็นอีกหนึ่ง
สำนักงานพระพุทธศาสนาแห่งชาติสันนิษฐานว่าสร้างวัดขึ้นราว พ.ศ. 2324 วัดตั้งอยู่เหนือองค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เนื่องจากพบจารึกตัวหนังสือและตัวเลขด้วยปูนบอกว่าซ่อมเมื่อ พ.ศ. 2456 บริเวณกุฏิ วัดได้รับพระราชทานวิสุงคามสีมา เมื่อ พ.ศ. 2327 จากตำนานพญากง พญาพาน พญาพานสร้างพระประโทนเจดีย์เพื่อไถ่บาปที่ได้ฆ่ายายหอมผู้เลี้ยงดูมา ทั้งพระปฐมเจดีย์และพระประโทนถูกทอดทิ้งไว้ในป่าหลายร้อยปี จนในสมัยกรุงรัตนโกสินทร์ ขณะพระจอมเกล้าเจ้าอยู่หัวทรงผนวชอยู่ ได้ธุดงค์ไปพบเข้า จึงกราบทูลรัชกาลที่ 3 แต่พระองค์ไม่เห็นว่าจะเกิดประโยชน์อะไรหากจะปฏิสังขรณ์ขึ้นมา จนพระองค์ครองราชย์จึงได้บูรณะ
ปัจจุบันมีสถานที่ราชการตั้งอยู่ในพื้นที่วัด คือ วิทยาลัยเทคนิคนครปฐม สำนักงานเขตพื้นที่การศึกษานครปฐม เขต 1 (เดิมคือสำนักงานการประถมศึกษาจังหวัดนครปฐม) โรงเรียนวัดพระประโทณเจดีย์ และสำนักงานตำบลเทศบาลธรรมศาลา
วัดสามพราน

วัดสามพราน เป็นวัดในตำบลสามพราน อำเภอสามพราน จังหวัดนครปฐม มีสถาปัตยกรรมที่แปลกตา คือผสมผสานศิลปะไทยและจีนไว้ด้วยกัน เป็นแหล่งท่องเที่ยวที่ได้รับความนิยมโดยเฉพาะในช่วงตรุษจีน พุทธศาสนิกชนเดินทางมาทำบุญ กราบสักการะสิ่งศักดิ์สิทธิ์ ถือศีล และปฏิบัติธรรม รวมทั้งเที่ยวชมสิ่งก่อสร้างสำคัญของวัด คือ กุฏิพญามังกรตะกายฟ้า สูง 80 เมตรเปรียมเสมือนพรรษาที่พระพุทธเจ้าปรินิพพาน มี 16 ชั้น เป็นกุฏิทรงกลม ด้านนอกของกุฏิ มีมังกรสีเขียวขนาดใหญ่ พันรอบตัวอาคารจากด้านล่างไปจนถึงยอดตึก บันไดทางเดินเป็นลักษณะอุโมงค์ ด้านบนเป็นจุดชมวิว นอกจากนั้นภายในวัดยังมีพระพุทธรูปหลวงพ่อพุทโธภาวนา มีองค์สีทองปางประทานพร ประดิษฐานอยู่บนอาคารปฏิบัติธรรม ส่วนในพระอุโบสถเป็นที่ประดิษฐานของพระประธานองค์เล็กที่สุดและมากที่สุดในโลก 1,250 องค์
ปี พ.ศ. 2538 มีข่าวดัง เมื่อพระภาวนาพุทโธ ถูกดำเนินคดีข่มขืนบรรดาเด็กสาวชาวเขา ที่มาพักอาศัยภายในวัด ศาลพิพากษาจำคุกเป็นเวลาถึง 160 ปี แต่ตามกฎหมายสามารถจำคุกจำเลยได้เพียง 50 ปีเท่านั้น โทษจึงคงเหลือจำคุก 50 ปี หลังจากที่ผู้คนทราบข่าวนี้จึงไม่ค่อยมีใครไปเที่ยวนัก แต่ปัจจุบันมีผู้คนไปเที่ยวมากขึ้น
เครื่องยนต์ V

เครื่องยนต์ V  คือเครื่องยนต์สันดาปภายในที่มีลูกสูบและกระบอกสูบจำนวนสองแถววางตัวเป็นรูปตัว V ส่วนใหญ่นิยมวางทำมุม 60 องศาแต่ไม่ใช่หลักเกณฑ์ตายตัว เมื่อเทียบกับเครื่องยนต์สูบเรียงแล้ว เครื่องยนต์ V มีขนาดสั้นกว่าจึงสามารถสามารถติดตั้งไว้ในรถหลากหลายประเภท มีความสูงและน้ำหนักพอกัน มีแรงบิดมากกว่าที่รอบเท่ากัน แต่มีการสั่นสะเทือนภายในห้องเครื่องมากกว่า การซ่อมบำรุงทำได้ยากกว่า
เครื่องยนต์ V แบบแรกมีสองสูบ ถูกออกแบบโดยนายวิลเฮ็ล์ม ไมบัค และถูกสร้างขึ้นโดยนายก็อทลีพ ไดม์เลอร์ในปีค.ศ. 1889 และมีการพัฒนาจำนวนสูบขึ้นตามลำดับ ภายในปีค.ศ. 1903 ก็สามารถพัฒนาได้ถึง V8 ในช่วงแรกใช้ในวงการแข่งขันเรือยนต์ และในอีกหนึ่งปีให้หลังก็พัฒนาได้ถึง V12
รถยนต์สมรรถนะสูงทั่วไป หากใช้เครื่องยนต์สูบเรียงจะติดตั้งได้ไม่เกิน 6 สูบเท่านั้น แต่หากใช้เครื่องยนต์ V อาจติดตั้งได้ถึง 12 สูบ
เน็กซ์แมเนจเมนต์

เน็กซ์ แมเนจเมนต์  เป็นบริษัทจัดหานักเดินแบบ ก่อตั้งขึ้นในปี ค.ศ. 1989 โดยเฟธ เคตส์ และโจเอล วิลเคนเฟลด์ โดยมีสำนักงานใหญ่ที่นครนิวยอร์ก และมีสำนักงานที่ลอนดอน ลอสแอนเจลิส ไมแอมี มิลาน และปารีส
นักเดินแบบแฟชั่น.
<templatestyles src="Div col/styles.css"/>
ทาเลนต์.
<templatestyles src="Div col/styles.css"/>
แอลเบเนียนคัพ

แอลเบเนียนคัพ  เป็นการแข่งขันฟุตบอลแบบแพ้คัดออกของประเทศแอลเบเนีย การแข่งขันจัดขึ้นครั้งแรกใน ค.ศ. 1939 ในชื่อ "คิงส์คัพ"  และถูกระงับในปีถัดมาเนื่องจากเกิดสงครามโลกครั้งที่สอง การแข่งขันกลับมาอีกครั้งใน ค.ศ. 1948 ในชื่อ "รีพับบลิกคัพ"  และนับตั้งแต่ ค.ศ. 1991 เป็นต้นมา ได้เปลี่ยนมาใช้ชื่อ "แอลเบเนียนคัพ" ซึ่งปัจจุบันถือเป็นการแข่งขันฟุตบอลที่สำคัญเป็นอันดับที่สองของประเทศรองจากกาเตกอรีอาซูเปรีออเร ทีมชนะเลิศฟุตบอลคัพจะได้สิทธิ์เข้าร่วมแข่งขันยูฟ่ายูโรปาลีกรอบคัดเลือกรอบแรก
แอลเบเนียนซูเปอร์คัพ

แอลเบเนียนซูเปอร์คัพ  เริ่มแข่งขันมาตั้งแต่ ค.ศ. 1989 จัดขึ้นในช่วงก่อนเปิดฤดูกาล เป็นการแข่งขันฟุตบอลระหว่างทีมชนะเลิศแอลเบเนียซูเปอร์ลีกาพบกับทีมชนะเลิศแอลเบเนียนคัพ สนามที่ใช้จัดการแข่งขันมีการเปลี่ยนแปลงบ่อยครั้ง แต่สนามที่ใช้จัดการแข่งขันในปัจจุบันคือ เอลบาซันอาเรนา
มีการแข่งขันนัดชิงชนะเลิศทั้งหมด 26 ครั้ง สโมสรที่ประสบความสำเร็จมากที่สุดคือ ติรานา ซึ่งชนะเลิศ 11 สมัย
สตอร์มแมเนจเมนต์

สตอร์ม แมเนจเมนต์  เป็นบริษัทจัดหานักเดินแบบของอังกฤษ มีสำนักงานที่เชลซีในลอนดอน ก่อตั้งขึ้นเมื่อปี ค.ศ. 1987
นักเดินแบบ.
รายชื่อดังต่อไปนี้เป็นนักเดินแบบที่มีชื่อเสียงของสตอร์ม
อาการคล้ายไข้หวัดใหญ่

อาการคล้ายไข้หวัดใหญ่  เป็นคำวินิจฉัยทางการแพทย์ของการเจ็บป่วยที่อาจเกิดจากการติดเชื้อไข้หวัดใหญ่หรือโรคอื่นๆ ที่ทำให้มีอาการคล้ายคลึงกัน
อาการเหล่านี้ได้แก่ ไข้ หนาวสั่น อ่อนเพลีย ไอแห้ง เบื่ออาหาร ปวดตามตัว คลื่นไส้ ซึ่งมักเป็นพร้อมๆ กันอย่างรวดเร็ว (sudden onset)
โรคที่เป็นสาเหตุของอาการคล้ายไข้หวัดใหญ่ ได้แก่ โรคหวัดธรรมดา โรคไข้หวัดใหญ่ โรคอื่นๆ และผลข้างเคียงจากยาบางชนิด
ฟอร์ดโมเดลส์

ฟอร์ดโมเดลส์  เป็นบริษัทจัดหานักเดินแบบของอเมริกัน มีสำนักงานที่นครนิวยอร์ก ก่อตั้งขึ้นในปี ค.ศ. 1946 โดยไอลีน ฟอร์ด และสามีของเธอเจอราร์ด ดับเบิลยู. ฟอร์ด
นักเดินแบบของฟอร์ด.
นักเดินแบบในปัจจุบันที่มีชื่อเสียง
<templatestyles src="Div col/styles.css"/>
สโมสรฟุตบอลติรานา

สโมสรฟุตบอลติรานา  เป็นสโมสรฟุตบอลที่ตั้งอยู่ในกรุงติรานา เมืองหลวงของประเทศแอลเบเนีย โดยสโมสรฟุตบอลชายถือเป็นส่วนหนึ่งของสโมสรกีฬาติรานา นับเป็นสโมสรฟุตบอลที่ประสบความสำเร็จมากที่สุดในประเทศ โดยชนะเลิศถ้วยรางวัลภายในประเทศทั้งสิ้น 51 ครั้ง สนามเหย้าของสโมสรคือสนามกีฬาเซลมัน สเตอร์มาซี ในติรานา ปัจจุบันแข่งขันในกาเตกอรีอาซูเปรีออเร
สโมสรก่อตั้งเมื่อวันที่ 15 สิงหาคม ค.ศ. 1920 ในนามสมาคมกีฬาอากีมี และได้เข้าร่วมแข่งขันในลีกฟุตบอลสูงสุดของประเทศโดยที่ไม่เคยตกชั้นเป็นระยะเวลาอันยาวนาน อย่างไรก็ตาม ในฤดูกาล 2016–17 พวกเขาจบอันดับที่ 9 ของตาราง ทำให้ต้องตกชั้นสู่เฟิสต์ดิวิชัน (ลีกระดับสอง) เป็นครั้งแรกในประวัติศาสตร์สโมสร
พวกเขาเคยลงแข่งขันโดยใช้ชื่อสโมสรกีฬาติรานาระหว่าง ค.ศ. 1927–1947 ก่อนที่จะถูกกลุ่มคอมมิวนิสต์ในประเทศบังคับให้เปลี่ยนชื่อเป็น "ชตาเติมเบอดีเยเตอเนินตอรีติรานา", "ปูนาติรานา" และ "เกอเซอ ชตาเติมเบอดีเยเตอเนินตอรี" จนกระทั่งใน ค.ศ. 1991 ได้เปลี่ยนกลับมาใช้ชื่อสโมสรกีฬาติรานาอีกครั้ง และถูกแบ่งเป็นสองส่วนย่อย ได้แก่ ส่วนอเนกกีฬา ใช้ชื่อว่าสโมสรกีฬาติรานาเช่นเดิม และส่วนฟุตบอล ใช้ชื่อสโมสรฟุตบอลติรานา
ติรานาเป็นสโมสรฟุตบอลจากแอลเบเนียที่ประสบความสำเร็จในการแข่งขันระดับทวีปยุโรปมากที่สุด โดยเคยผ่านรอบแรกถึง 11 ครั้งนับตั้งแต่เริ่มลงเล่นระดับทวีปในฤดูกาล 1965–66 พวกเขาเข้าถึงรอบ 16 ทีมสุดท้ายของการแข่งขันยุโรปถึง 4 ครั้ง ซึ่งรวมถึง 3 ครั้งในยูโรเปียนคัพในคริสต์ทศวรรษ 1980 ติรานาเป็นสโมสรฟุตบอลจากแอลเบเนียที่มีอันดับตามการจัดอันดับของ IFFHS ดีที่สุดในโลก โดยเคยอยู่อันดับที่ 31 ใน ค.ศ. 1987 ซึ่งต่อเนื่องจากผลงานที่ดีในยูฟ่าคัพวินเนอร์สคัพฤดูกาล 1986–87 นอกจากนี้ ติรานายังเป็นสมาชิกสมาคมสโมสรยุโรป (อีซีเอ) อีกด้วย
สโมสรฟุตบอลปาร์ตีซานีติรานา

สโมสรฟุตบอลปาร์ตีซานีติรานา  เป็นสโมสรฟุตบอลแอลเบเนียที่ตั้งอยู่ที่กรุงติรานา ปัจจุบันแข่งขันในกาเตกอรีอาซูเปรีออเร สโมสรก่อตั้งใน ค.ศ. 1946 และเป็นพันธมิตรกองทัพบกแอลเบเนีย สนามเหย้าชั่วคราวของสโมสรคือสนามกีฬาเซลมัน สเตอร์มาซี
สโมสรลงแข่งขันครั้งแรกใน ค.ศ. 1947 ซึ่งพวกเขาชนะเลิศลีกแห่งชาติแอลเบเนียได้ในฤดูกาลแรกที่พวกเขาลงเล่น สโมสรชนะเลิศลีกแห่งชาติ 16 สมัย โดยสมัยล่าสุดเกิดขึ้นในฤดูกาล 2018–19 นอกจากนี้ พวกเขายังชนะเลิศถ้วยรางวัลรายการอื่นอีก 18 ครั้ง ซึ่งรวมถึงชนะเลิศแอลเบเนียนคัพ 15 สมัย และเซคันด์ดิวิชันอีกหลายสมัย พวกเขาเป็นเพียงสโมสรเดียวจากแอลเบเนียที่ชนะเลิศการแข่งขันฟุตบอลระหว่างประเทศ โดยชนะเลิศบอลข่านคัพในปี 1970 หลังจากที่เอาชนะแบรอแอสตาราซากอราจากบัลแกเรียในนัดชิงชนะเลิศ
ไลฟ์ออนมาร์ส

"ไลฟ์ออนมาร์ส?"  เป็นเพลงโดยเดวิด โบอี นักร้องและนักแต่งเพลงชาวอังกฤษ เผยแพร่ครั้งแรกทางอัลบั้ม "ฮังกีดอรี" ใน ค.ศ. 1971 และมีการเผยแพร่เป็นซิงเกิลต่อมาใน ค.ศ. 1973 โบอีเป็นผู้ประพันธ์เนื้อเพลงที่มีความหมายซ่อนเร้น และริก เวกแมนเป็นผู้บรรเลงเปียโน ซิงเกิล "ไลฟ์ออนมาร์ส?" ขึ้นอันดับ 3 ในชาร์ตซิงเกิลสหราชอาณาจักร และอยู่ในชาร์ตเป็นระยะเวลา 13 สัปดาห์ มีการถ่ายทำมิวสิกวิดีโอโดยมิก ร็อกเพื่อส่งเสริมซิงเกิล
ใน ค.ศ. 2015 นีล แม็กคอร์มิก นักวิจารณ์ดนตรีร็อกจาก เดอะเดลีเทเลกราฟ จัดอันดับเพลงนี้อยู่ในรายการ "100 เพลงยิ่งใหญ่ที่สุดตลอดกาล" ใน ค.ศ. 2016 พิชฟอร์กจัดให้เป็นเพลงยอดเยี่ยมของคริสต์ทศวรรษ 1970
อาเรนากอมเบอตาเร

อาเรนากอมเบอตาเร  หรือ สนามกีฬาแอร์แอลเบเนีย  ด้วยเหตุผลด้านการสนับสนุน เป็นสนามกีฬาอเนกประสงค์ที่ตั้งอยู่ในกรุงติรานา ประเทศแอลเบเนีย สร้างขึ้นเพื่อแทนที่สนามกีฬาแห่งเก่าได้แก่สนามกีฬาเชมัล สตาฟา สนามแห่งนี้มีความจุ 22,500 ที่นั่ง จึงเป็นสนามกีฬาที่ใหญ่ที่สุดในประเทศ
สนามแห่งนี้มีสมาคมฟุตบอลแอลเบเนียและรัฐแอลเบเนียซึ่งมีอำนาจผ่านทางชอเชอรีอาสปอร์ติฟกุชเป็นเจ้าของ สนามได้รับการออกแบบโดยมาร์โก กาซามอนตี มีลักษณะเป็นรูปแปดเหลี่ยม มุมหนึ่งของสนามมีหอคอยซึ่งสูง 112 เมตร (24 ชั้น) ถือเป็นหอคอยที่สูงที่สุดในประเทศ
หุ้นกู้ชั่วนิรันดร์

หุ้นกู้ชั่วนิรันดร์  คือหุ้นกู้ที่ไม่มีกำหนดวันไถ่ถอน สามารถถือครองได้ตลอดกาลจนกว่าบริษัทจะล้มเลิกกิจการหรือบริษัทใช้สิทธิ์ไถ่ถอน ทำให้ทางบัญชีสามารถบันทึกเงินก้อนนี้เป็นได้ทั้งเจ้าหนี้และ/หรือส่วนของเจ้าของ 
เนื่องด้วยหุ้นกู้ชั่วนิรันดร์ไม่มีกำหนดไถ่ถอน จึงมีความเสี่ยงปานกลางถึงเสี่ยงสูง ทำให้ต้องเสนออัตราดอกเบี้ยสูงกว่าหุ้นกู้ทั่วไปเพื่อจูงใจนักลงทุน (ดอกเบี้ย 5% ต่อปีเป็นอย่างต่ำ) บริษัทผู้ออกหุ้นกู้สามารถเลื่อนการจ่ายดอกเบี้ยตามงวดออกไปอย่างไม่มีข้อจำกัด แต่ระหว่างนี้จะไม่สามารถจ่ายเงินปันผลให้แก่ผู้ถือหุ้นสามัญ การลงทุนในหุ้นกู้ประเภทนี้จึงควรลงทุนในบริษัทขนาดใหญ่ที่มีความมั่นคงสูงเท่านั้น
ตัวอย่างของหุ้นกู้ชั่วนิรันดร์ที่เก่าแก่ที่สุด คือหุ้นกู้ชั่วนิรันดร์ของ Dutch water board ซึ่งออกในปีค.ศ. 1648 ปัจจุบันมีมหาวิทยาลัยเยลเป็นผู้ถือ และยังคงจ่ายดอกผลจนถึงปัจจุบัน
พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน)

พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน, ป.ธ.3) มีนามเดิมว่า หม่อมราชวงศ์นันทวัฒน์ ยุคล เกิดเมื่อวันที่ 12 ธันวาคม พ.ศ. 2516 เกิดที่แขวงลาดยาว เขตจตุจักร กรุงเทพฯ เป็นโอรสของหม่อมเจ้ามงคลเฉลิม ยุคล เกิดแต่หม่อมบงกชปริยา ยุคล ณ อยุธยา มีพี่น้อง 3 คน ได้แก่ หม่อมราชวงศ์ศรีเฉลิม ยุคล (กาญจนภู) และ หม่อมราชวงศ์อุรรัตนา ยุคล
พระเทพวชิราภินันท์ อุปสมบทเป็นนาคหลวง ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 4 กรกฎาคม พ.ศ. 2538 ณ วัดพระศรีรัตนศาสดาราม พระบรมมหาราชวัง โดยมีสมเด็จพระสังฆราชเจ้า กรมหลวงวชิรญาณสังวร (เจริญ สุวฑฺฒโน) เป็นพระอุปัชฌาย์ พระมหารัชมงคลดิลก (บุญเรือน ปุณฺณโก) เป็นพระกรรมวาจาจารย์ ได้รับฉายา ชยวฑฺฒโน
การศึกษา.
พระเทพวชิราภินันท์ สำเร็จการศึกษาปริญญาตรี คณะบริหารธุรกิจ มหาวิทยาลัยหอการค้าไทย นักธรรมชั้นเอก และเปรียญธรรม 3 ประโยค
สมณศักดิ์.
สำหรับพัดยศพระราชาคณะชั้นสามัญเปรียญ ที่ พระมงคลสุทธิวงศ์ (ม.ร.ว.นันทวัฒน์ ชยวฑฺฒโน, ป.ธ.3) วัดบวรนิเวศวิหาร ซึ่งได้รับพระราชทานตั้งสมณศักดิ์เป็นกรณีพิเศษ เนื่องในโอกาสมหามงคลเฉลิมพระชนมพรรษา 7 รอบ สมเด็จพระนางเจ้าสิริกิติ์ พระบรมราชินีนาถ 12 สิงหาคม 2559 นั้น จะมีลักษณะพิเศษกว่าพัดยศพระราชาคณะชั้นสามัญเปรียญโดยทั่วไป กล่าวคือ หากเป็นพระราชาคณะที่เป็นพระราชวงศ์ ใจกลางพัดยศจะปักรูปพระราชลัญจกรประจำรัชกาลที่ 9
ตำแหน่งทางการปกครอง.
ผู้ช่วยเจ้าอาวาสวัดบวรนิเวศราชวรวิหาร ในหน้าที่เผยแผ่พระพุทธศาสนา ตั้งแต่ พ.ศ. 2559 ถึงปัจจุบัน
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 3.
กลุ่มจังหวัดที่ 3 ประกอบไปด้วยจังหวัดหนองคาย จังหวัดอุดรธานี จังหวัดเลย จังหวัดนครพนม จังหวัดสกลนคร จังหวัดหนองบัวลำภู จังหวัดกาฬสินธุ์ จังหวัดมุกดาหาร จังหวัดมหาสารคาม และจังหวัดอำนาจเจริญ จำนวน 10 จังหวัด
ผู้สมัครที่ได้รับการเลือกตั้งในกลุ่มจังหวัดที่ 3.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 3 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองสกลนคร อำเภอกุสุมาลย์ อำเภอพรรณานิคม อำเภอกุดบาก อำเภอเต่างอย อำเภอโคกศรีสุพรรณ อำเภอโพนนาแก้ว และอำเภอภูพาน
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอพังโคน อำเภอวานรนิวาส อำเภอวาริชภูมิ อำเภออากาศอำนวย และอำเภอนิคมน้ำอูน
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอสว่างแดนดิน อำเภอบ้านม่วง อำเภอคำตากล้า อำเภอส่องดาว และอำเภอเจริญศิลป์
การเลือกตั้งใหม่.
เขตเลือกตั้งที่ 1.
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายเฉลิมชาติ การุญ ว่าที่ ส.ส.เขต 1 จังหวัดสกลนคร พรรคพลังประชาชน และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดสกลนคร โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายนิยม เวชกามา และนายทวีวัฒน์ ฤทธิ์ฤๅชัย ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด
ซูกิโตะอิวาเซไต

"ซูกิโตะอิวาเซไต" (; โรมาจิ: "Suki to Iwasetai"; "บอกฉันสิว่าคุณรักฉัน")  เป็นซิงเกิลเดบิวต์ที่ญี่ปุ่น โดยกลุ่มศิลปินชาวเกาหลีใต้-ญี่ปุ่นไอซ์วัน จากรายการการแข่งขัน "พรอดิวซ์โฟร์ตีเอต" เปิดตัวในญี่ปุ่นโดย อีเอ็มไอ เรคคอร์ด เมื่อวันที่ 6 กุมภาพันธ์ พ.ศ. 2562
การโปรโมต.
ไอซ์วันแสดงงานเปิดตัวที่ญี่ปุ่นที่ โตเกียวโดมซิตีฮอลล์ เมื่อวันที่ 20 มกราคม พ.ศ. 2562
มิวสิกวิดีโอ.
มิวสิกวิดีโอเปิดตัวเมื่อวันที่ 25 มกราคม พ.ศ. 2562 มีการรับชมมากกว่า 1.7 ล้านครั้งใน 24 ชั่วโมงแรกของการเปิดตัวในยูทูบ และมียอดการรับชมเกิน 5 ล้านครั้งภายใน 6 วันหลังการเปิดตัว
การวางจำหน่าย.
"ซูกิโตะอิวาเซไต" เปิดตัวในการจัดอันดับประจำวันของออริคอนชาร์ตซิงเกิล ในวันแรกมียอดจำหน่ายกว่า 193,469 แผ่น ด้วยเหตุนี้ไอซ์วันจึงสร้างยอดขายสูงสุดในวันแรกสำหรับกลุ่มผู้หญิงเกาหลี ซึ่งมากกว่าเพลงเวกมีอัปของทไวซ์ และจบลงที่อันดับที่ 2 ในออริคอนชาร์ตซิงเกิลประจำสัปดาห์ โดยมียอดขาย 221,640 ชุด ในขณะที่"บิลบอร์ดเจแปน" มียอดขาย 303,745 ชุด จากการจำหน่ายหน่ายช่วงวันที่ 4–10 กุมภาพันธ์ พ.ศ. 2562
ต็องกี นีย็องซู

ต็องกี-โอสตีน นีย็องซู กัวซี (เกิด 7 มิถุนายน ค.ศ. 2002) เป็นนักฟุตบอลชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับเซบิยา สโมสรในลาลิกา
สโมสรอาชีพ.
ปารีแซ็ง-แฌร์แม็ง.
กัวซีเล่นให้กับปารีแซ็ง-แฌร์แม็งครั้งแรกในฐานะนักฟุตบอลอาชีพ เมื่อ 7 ธันวาคม ค.ศ. 2019 ในนัดที่ชนะมงเปอลีเย ด้วยคะแนน 3–1 ไม่กี่วันต่อมา เขาลงเล่นในยูฟ่าแชมเปียนส์ลีกครั้งแรก ในนัดที่ชนะกาลาทาซาไร ด้วยคะแนน 5–0
เขายิงประตูครั้งแรกได้ในการแข่งขันบอลถ้วย นัดที่ชนะแร็งส์ ด้วยคะแนน 3–0 เมื่อ 22 มกราคม ค.ศ. 2020 ประตูของกัวซี เป็นประตูที่ 4000 ในประวัติศาสตร์เปแอ็สเฌ กัวซียิงประตูครั้งแรกในลีกเอิง ในเกมเยือนที่เสมออาเมียง ซึ่งด้วยคะแนน 4–4 เมื่อ 15 กุมภาพันธ์ ค.ศ. 2020
ไบเอิร์นมิวนิก.
เมื่อ 1 กรกฎาคม ค.ศ. 2020 ไบเอิร์นมิวนิกประกาศเซ็นสัญญา 4 ปีกับกัวซี
 "ณ วันที่ 11 มีนาคม ค.ศ. 2020"
เกียรติประวัติ.
สโมสร.
ปารีแซ็ง-แฌร์แม็ง
ทีมชาติ.
ฝรั่งเศสอายุไม่เกิน 17 ปี
หลิน

<ns>0</ns>
 <revision>
 <parentid>11157476</parentid>
 <timestamp>2024-09-30T20:02:32Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>11791324</origin>
 <model>wikitext</model>
 <format>text/x-wiki</format>
หลิน  หรือ ลิ้ม (ภาษาแต้จิ๋ว) เป็นนามสกุลหนึ่งของชาวจีน
ประวัติ.
เกียงกง  หรืออีกนามหนึ่งคือ  เชี่ยงซื่อ  เป็นบุตรโทนของปีกังกงที่เสียชีวิตก่อนที่เกียงกง จะถือกำเนิดมา  ปีกังกงเป็นข้าราชการที่ซื่อสัตย์  ถูกจักรพรรดิติ๋วอ๋อง  ผู้ไร้ทศพิธราชธรรมตัดสินประหารชีวิต  โดยอ้างว่าปีกังกงเป็นผู้ก่อให้เกิดความกระด้างกระเดื่อง  ไม่จงรักภักดีในหมู่ประชาราษฎร์  ปีกังกงถูกประหารชีวิตโดยการควักหัวใจ และถูกเผาใบหน้าทั้งหมดหลังจากประหารชีวิตปีกังกงแล้ว  จักรพรรดิติ๋วอ๋องยังรับสั่งให้ผ่าท้องภริยาคนหนึ่งของปีกังกงเพื่อทำลายทายาทของปีกังกง  ขณะนั้น  ตั้งสี  ภริยาเอกตั้งครรภ์สามเดือนแล้วจึงได้หลบหนีไปอยู่ในป่ามกเอี้ยเชี่ยงลิ้ม  และให้กำเนิดบุตรชาย  ซึ่งนางได้ตั้งชื่อว่า “จั้ว” (แปลว่า  ลำธาร)  ต่อมา จักรพรรดิบู๊อ๋อง  ได้เข้ายึดครองราชวงศ์เซียงทัง  ในปีที่ 13  หลังการขึ้นครองราชย์ของจักรพรรดิบู๊อ๋อง  พระองค์ได้เสด็จไปยังฮวงซุ้ยของปีกังกง  และได้ให้ตั้งฮูหยิน  (ตั้งสี)  นำทายาทของปีกังกงเข้าเฝ้า  ซึ่งจักรพรรดิบู๊อ๋อง  ได้ทรงพระราชทานชื่อของทายาทว่า  “เกียง”  ชื่อสกุล  “ลิ้ม”  ตามถ้ำที่ชื่อเชี่ยงลิ้มอันเป็นถิ่นกำเนิด และได้พระราชทานบรรดาศักดิ์เป็นพักเล้งกง  ครองเมืองพักเล้ง  (มณฑลฮ้อน้ำในปัจจุบัน) อำเภอลี้มีศักดินาสองพันครัวเรือน  มีอำนาจปกครองสองร้อยสี่สิบเมือง  และได้เป็นเสนาบดีสืบทอดกันตลอดมา
ท่านเกียงกงถือกำเนิดที่ฝั่งตะวันตกของแม่น้ำกี้ฮ้อ  ต่อมาบุตรหลานของท่านก็ได้รับพระราชทานศักดินาเป็น  “ไซฮ้อ”  (ฝั่งแม่น้ำตะวันตก)  ฉะนั้น  ศาลาสถิตบรรพบุรุษแห่งตระกูลลิ้ม  จึงถูกขนานนามว่า  “ไซฮ้อตึ๊ง”
เกียงกงมีทายาทที่เกิดจากท่านผู้หญิงเกียงสี 2 คน  คือ ไจ่  กับ  ชา  ไจ่ได้รับราชการเป็นเจ้าเมืองกี้จิว  ซึ่งเป็นหนึ่งในมณฑลใหญ่ 9 มณฑลในสมัยโบราณ ชา หรือนามหนึ่งคือ เม่งกือ มีตำแหน่งเป็นซีแบ้(ผู้บัญชาการทหาร) ในรัชสมัยเซ่งอ๋อง ซีแบ้
พงศาวดารฉบับอื่นเขียนไว้ว่า  เกียงกงมีทายาท 2 คนคือ เม้ง กับ เจง โดยเม้งสืบทอดตำแหน่งเป็นเจ้าเมือง  เจง มีตำแหน่งซีแบ้  แม้ว่าพงศาวดารฉบับอื่นจะบันทึกนามของทายาทเกียงกงไว้ไม่ตรงกัน  แต่ยศบรรดาศักดิ์ที่ได้รับตรงกัน  จึงสันนิษฐานว่า  คงจะเลี่ยงกล่าวนามจริงซึ่งเป็นปฏิบัติกันในสังคมสมัยนั้น
เพลงสรรเสริญสาธารณรัฐอิงกูเชเตีย

เพลงสรรเสริญสาธารณรัฐอิงกูเชเตีย (#เปลี่ยนทาง , "Ġalġayçen gimn"; , "Gimn Ingušetii") เป็นหนึ่งในสัญลักษณ์ประจำชาติของสาธารณรัฐอิงกูเชเตียซึ่งเป็นสาธารณรัฐในสหพันธ์รัฐรัสเซียพร้อมด้วยธงและตราแผ่นดิน เพลงชาติของสาธารณรัฐสาธารณรัฐอิงกูเชเตียแต่งและเขียนโดยกวีชาวอิงกุช รามซาน ซูรอฟ ใน พ.ศ 2536 เพลงนี้มีการนำมาใช้ครั้งแรกในวันที่ 27 สิงหาคม พ.ศ 2536 และใช้อย่างเป็นทางการในวันที่ 7 ธันวาคม พ.ศ 2553
แกะซ่าฮายกก๊วน

แกะซ่าฮายกก๊วน หรือ ชอนเดอะชีพ  เป็นภาพยนตร์ชุดแอนิเมชันที่ใช้เทคนิคการผลิตแบบสตอปโมชันซึ่งเป็นภาคแยกที่แยกตัวมาจากซีรีส์ภาพยนตร์ "วอลเลซแอนด์กรอมมิท" เป็นเรื่องราวของ "ชอน" แกะที่ฉลาดตัวหนึ่งที่อาศัยอยู่กับฝูงแกะในฟาร์มมอสซีบอร์น ฟาร์มขนาดเล็กทางตอนเหนือของอังกฤษ ในแต่ละตอนเขาพยายามในการเพิ่มความตื่นเต้น และความสนุกสนานให้กับชีวิตที่น่าเบื่อของเขา ออกอากาศครั้งแรกในสหราชอาณาจักรในช่วงซีบีบีซีของช่องบีบีซีวันเมื่อวันที่ 5 มีนาคม ค.ศ. 2550
เคราติน

เคราติน  เป็นโปรตีนหนึ่งในกลุ่มสคลีโรโปรตีนซึ่งเป็นโปรตีนโครงสร้างเส้นใย เป็นองค์ประกอบหลักของเส้นผม เล็บ ขนนก เขาสัตว์ และกีบเท้า เคราตินสามารถแบ่งได้เป็น 2 ชนิดคือแอลฟา-เคราติน และบีตา-เคราติน โดยแอลฟา-เคราตินมีโครงสร้างแบบเกลียวแอลฟา พบในสัตว์มีกระดูกสันหลังทั้งหมด ในขณะที่บีตา-เคราตินมีโครงสร้างแบบแผ่นบีตา พบเฉพาะในสัตว์เลื้อยคลานและสัตว์ปีก
ด้านโครงสร้างเคราตินสร้างจากเคราติโนไซต์ในหนังกำพร้า เป็นสายพอลิเพปไทด์ที่ประกอบด้วยกรดอะมิโนส่วนใหญ่เป็นอะลานีน ลิวซีน อาร์จินีน และซิสตีอีนจับกันด้วยพันธะเพปไทด์เป็นเกลียววนขวา จากนั้นสายพอลิเพปไทด์ 2 สายจะจับกันด้วยพันธะไดซัลไฟด์จนกลายเป็นอินเตอร์มีเดียตฟิลาเมนต์ อันเป็นหนึ่งในสามไซโทสเกเลตัน หรือสารโครงร่างของเซลล์ที่ทำหน้าที่ปกป้องเนื้อเยื่อบุผิวจากความเสียหาย เคราตินมีสูตรโมเลกุลคือ C28H48N2O32S4 มีคุณสมบัติไม่ละลายน้ำและตัวละลายอินทรีย์ ทนต่อความเค้น และมีสมบัติหยุ่นหนืด
ทั้งนี้ คำว่าเคราตินมาจากคำภาษา ("kéras") แปลว่าเขาสัตว์
วอลเลซแอนด์กรอมมิท

วอลเลซแอนด์กรอมมิท  เป็นซีรีส์ภาพยนตร์แนวสุขนาฏกรรมที่ใช้เทคนิคการผลิตแบบเคลย์แอนิเมชันโดยนิก พาร์กให้กับอาร์ดแมน แอนิเมชันส์ ประกอบด้วยภาพยนตร์สั้น 4 เรื่องและภาพยนตร์เรื่องยาว 1 เรื่อง นอกจากนี้ยังประกอบด้วยภาคแยกหลายภาคและถูกนำมาผลิตเป็นรายการโทรทัศน์หลายรายการ มีตัวละครหลักคือ วอลเลซ นักประดิษฐ์ที่มีนิสัยอารมณ์ดี แต่เป็นคนแปลกประหลาด และกรอมมิท หมาที่ซื่อสัตย์และสุดฉลาดซึ่งเป็นเพื่อนของวอลเลซ
บีบีซีทรี

บีบีซีทรี เป็นช่องโทรทัศน์ช่องที่สามของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร เริ่มออกอากาศเมื่อวันที่ 9 กุมภาพันธ์ ค.ศ. 2003 แทนที่ช่องบีบีซีชอยส์ มีกลุ่มเป้าหมายคือผู้ชมที่มีอายุระหว่าง 16-34 ปี ปัจจุบันกลับมาออกอากาศผ่านทางโทรทัศน์ภาคพื้นดิน เคเบิล และดาวเทียมอีกครั้งตั้งแต่วันที่ 1 กุมภาพันธ์ ค.ศ. 2022 หลังจากที่ได้เปลี่ยนไปออกอากาศทางออนไลน์บน BBC iPlayer ตั้งแต่วันที่ 16 กุมภาพันธ์ ค.ศ. 2016
วันประกาศอิสรภาพ (สหรัฐ)

วันประกาศอิสรภาพ  เป็นวันชาติและวันหยุดทางการในสหรัฐอเมริกาเพื่อรำลึกถึงการประกาศอิสรภาพของสหรัฐอเมริกาเมื่อวันที่ 4 กรกฎาคม ค.ศ. 1776 ซึ่งมีใจความว่า สิบสามอาณานิคม ซึ่งในเวลานั้นกำลังทำสงครามอยู่กับราชอาณาจักรบริเตนใหญ่เป็นรัฐเอกราชแล้ว และดังนั้น ไม่ถือว่าเป็นส่วนหนึ่งของจักรวรรดิอังกฤษอีกต่อไป คำประกาศอิสรภาพส่วนใหญ่เขียนขึ้นโดยโทมัส เจฟเฟอร์สัน อธิบายอย่างเป็นทางการว่าเหตุใดสภาจึงลงมติเมื่อวันที่ 2 กรกฎาคม เพื่อประกาศอิสรภาพจากบริเตนใหญ่ ราวหนึ่งปีหลังจากการปะทุของสงครามปฏิวัติอเมริกัน วันเกิดของสหรัฐอเมริกา หรือวันประกาศเอกราช มีการเฉลิมฉลองขึ้นเมื่อวันที่ 4 กรกฎาคม ซึ่งตรงกับวันครบรอบที่คำประกาศอิสรภาพได้รับการเห็นชอบโดยสภา
การลงประชามติรัฐธรรมนูญแห่งชาติรัสเซีย พ.ศ. 2563

การลงประชามติเพื่อปฏิรูปรัฐธรรมนูญแห่งรัสเซียได้มีขึ้นในวันที่ 25 มิถุนายน ถึงวันที่ 1 กรกฎาคม 2020 ประธานาธิบดีวลาดีมีร์ ปูตินได้เสนอให้มีการลงประชามติขึ้นระหว่างการชี้แจงต่อสภาของสหพันธรัฐในวันที่ 15 มกราคม 2020 ร่างการแก้ไขรัฐธรรมนูญเข้าสู่กระบวนการลงประชามติตามที่ระบุไว้ในมาตรา 2 กฎหมายว่าด้วยการแก้ไขรัฐธรรมนูญ (Law on Amendments to the Constitution) ชื่อทางกฎหมายของการลงประชามตินี้เรียกว่า "การลงคะแนนเสียงของชาวรัสเซียทั้งปวง" ("All-Russian vote" 
การลงประชามตินี้เป็นการอนุญาตให้เกิดการเปลี่ยนแปลงอย่างใหญ่ต่อรัฐธรรมนูญ ซึ่งรวมถึงการขยายระยะเวลาจำกัดในการดำรงตำแหน่งประธานาธิบดี, อนุญาตให้ประธานาธิบดีสามารถขับไล่ทนายของรัฐ และการห้ามการแต่งงานของบุคคลเพศเดียวกัน 
แรกเริ่มนั้นการลงประชามติจะจัดให้มีขึ้นในวันที่ 22 เมษายน แต่ต่อมาได้ถูกเลื่อนออกไปเนื่องจากการแพร่ระบาดของโรคโควิด-19 ในประเทศรัสเซีย มีข้อสังเกตประการหนึ่งว่าวันที่ 22 เมษายน 2020 นั้นบังเอิญตรงกับวันครบรอบ 150 ปีชาตกาลของวลาดีมีร์ เลนิน การลงคะแนนเสียงด้วยตนเองนั้นมีขึ้นตามคูหาต่าง ๆ เป็นระยะเวลาตั้งแต่ 25 มิถุนายน ถึง 1 กรกฎาคม โดยมีวันที่ 1 กรกฎาคมเป็นวันที่ประกาศหยุดอย่างเป็นทางการในฐานะวันลงคะแนนเสียงจริง ผู้ที่อยู่อาศัยในมอสโกและ Nizhny Novgorod Oblast สามารถลงคะแนนเสียงทางไกล (ทางอิเล็กทรอนิก) ได้ตั้งแต่วันที่ 25 ถึง 30 มิถุนายน ผลการนับคะแนนออกมาว่า 78.56% เห็นด้วยกับการแก้ไขรัฐธรรมนูญ ซึ่งมีผู้สังเกตการณ์จากนอกรัสเซียเสนอว่าเป็นจำนวนที่อาจไม่ได้สะท้อนถึงคนส่วนใหญ่จริง และเป็นผลจากการคดโกง ซื้อเสียง และโฆษณาชวนเชื่อ
กองกำลังป้องกันอิสราเอล

กองกำลังป้องกันอิสราเอล (ฮีบรู: צְבָא הַהֲגָנָה לְיִשְׂרָאֵל
แปลตรงตัว#เปลี่ยนทาง 'กองทัพป้องกันอิสราเอล') หรือที่รู้จักกันในชื่อย่อว่า "ซาฮาล"  เป็นกองทัพของประเทศอิสราเอล ประกอบด้วยกองกำลังทั้งกองทัพบก, กองทัพอากาศ และกองทัพเรือ
กองกำลังป้องกันอิสราเอลมีการเกณฑ์ทหารทั้งชายและหญิง โดยเมื่อบุคคลหนึ่งจบการศึกษาระดับมัธยมศึกษา บุคคลดังกล่าวจะต้องเข้ารับราชการทหารทันที โดยผู้ชายจะรับราชการทหารเป็นเวลา 3 ปี ส่วนผู้หญิงจะรับราชการทหารเป็นเวลาเพียง 2 ปี
ฟุตบอลในประเทศแอลเบเนีย

ฟุตบอลเป็นกีฬาที่ได้รับความนิยมในประเทศแอลเบเนีย โดยอยู่ภายใต้การบริหารของสมาคมฟุตบอลแอลเบเนีย 
ระบบลีก.
ระบบลีกแอลเบเนียถูกแบ่งออกเป็น 4 ระดับ แอลเบเนียนซูเปอร์ลีกาหรือกาเตกอรีอาซูเปรีออเร  ซึ่งเป็นลีกสูงสุดของประเทศ ก่อตั้งขึ้นใน ค.ศ. 1930 เพื่อแทนที่เฟิสต์ดิวิชันหรือกาเตกอรีอาเอปาเรอ  ซึ่งเคยเป็นลีกสูงสุดเดิม และปัจจุบันเป็นลีกระดับที่สอง ปัจจุบันซูเปอร์ลีกามีทีมเข้าร่วมแข่งขัน 10 ทีม ลีกระดับรองลงมาคือเฟิสต์ดิวิชัน รองลงมาอีกคือเซคันด์ดิวิชัน ซึ่งแบ่งโซนตามภูมิภาคออกเป็น 2 โซน ได้แก่ โซน A และโซน B
ทีมชนะเลิศของซูเปอร์ลีกาจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบแรก ส่วนทีมรองชนะเลิศ จะได้สิทธิ์เข้าร่วมแข่งขันยูฟ่ายูโรปาลีกในรอบคัดเลือกรอบแรกเช่นกัน ติรานาเป็นสโมสรที่คว้าแชมป์ลีกมากที่สุดที่ 24 สมัย
ฟุตบอลคัพ.
แอลเบเนียนคัพ  เป็นการแข่งขันฟุตบอลแบบแพ้คัดออกที่สำคัญของประเทศ ก่อตั้งขึ้นใน ค.ศ. 1939 ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีกในรอบคัดเลือกรอบแรก สโมสรที่ประสบความสำเร็จมากที่สุดคือปาร์ตีซานีติรานา ซึ่งชนะเลิศ 15 สมัย
แอลเบเนียนซูเปอร์คัพซึ่งเริ่มแข่งขันมาตั้งแต่ ค.ศ. 1989 เป็นการแข่งขันฟุตบอลแบบนัดเดียวจบระหว่างทีมชนะเลิศซูเปอร์ลีกากับทีมชนะเลิศแอลเบเนียนคัพ สโมสรที่ประสบความสำเร็จมากที่สุดคือติรานา ซึ่งชนะเลิศ 9 สมัย
ทีมชาติ.
ฟุตบอลทีมชาติแอลเบเนียก่อตั้งขึ้นเมื่อวันที่ 6 มิถุนายน ค.ศ. 1930 แต่ต้องรอนานถึง 16 ปี กว่าจะได้ลงแข่งขันในระดับนานาชาตินัดแรก ซึ่งเป็นการพบกับยูโกสลาเวียใน ค.ศ. 1946 แอลเบเนียเข้าร่วมเป็นสมาชิกของฟีฟ่าระหว่างการประชุมวันที่ 12–16 มิถุนายน ค.ศ. 1932 และเป็นสมาชิกผู้ร่วมก่อตั้งยูฟ่าใน ค.ศ. 1954 ในฟุตบอลโลก 1934 ทีมชาติแอลเบเนียถูกเชิญให้เข้าร่วมแข่งขัน แต่พวกเขาก็ปฏิเสธไป
ในวันที่ 11 ตุลาคม ค.ศ. 2015 แอลเบเนียผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2016 นับเป็นครั้งแรกที่แอลเบเนียได้เข้าร่วมรายการแข่งขันฟุตบอลระดับนานาชาติ
อีลีตโมเดลแมเนจเมนต์

อีลีตโมเดลแมเนจเมนต์  เป็นบริษัทจัดหานักเดินแบบที่ก่อตั้งในปารีส ประเทศฝรั่งเศส ในปี ค.ศ. 1972 มีสำนักงานที่นครนิวยอร์ก ลอสแอนเจลิส ไมแอมี และโทรอนโต เป็นบริษัทย่อยของบริษัทอีลีตเวิลด์ เอส.เอ. อีลีตโมเดลแมเนจเมนต์เป็นส่วนหนึ่งของตราสินค้าอีลีตเวิลด์กรุ๊ปส์ เช่นเดียวกับเดอะโซไซเอตีแมเนจเมนต์ วูแมนแมเนจเมนต์ ซูพรีมแมเนจเมนต์ และอีลีตโมเดลลุก
นักเดินแบบ.
<templatestyles src="Div col/styles.css"/>
หน่วยงาน.
<templatestyles src="Div col/styles.css"/>
รายชื่อนายกรัฐมนตรีไทยเรียงตามระยะเวลาดำรงตำแหน่ง

รายชื่อนายกรัฐมนตรีไทยทั้ง 31 คน เรียงลำดับตามระยะเวลาที่ดำรงตำแหน่งโดยนับเวลาที่ดำรงตำแหน่งทุกสมัยรวมกัน
       นายกรัฐมนตรีคนปัจจุบัน
       อดีตนายกรัฐมนตรีที่ยังมีชีวิตอยู่
ซูว์ซาน ล็องล็อง

ซูว์ซาน ราแชล ฟลอร์ ล็องล็อง (24 พฤษภาคม ค.ศ. 1899 – 4 กรกฎาคม ค.ศ. 1938) เป็นนักเทนนิสชาวฝรั่งเศสที่มีชื่อเสียงมากที่สุดในช่วงคริสต์ทศวรรษ 1920 ในฐานะผู้ชนะเลิศที่มีอายุน้อยที่สุดในประวัติศาสตร์ของวงการเทนนิส รวมทั้งในเรื่องของลีลาการเล่นและบุคลิกภาพที่ดูสวยงามและหรูหราของเธออีกด้วย จึงได้รับการยกย่องให้เป็นนักกีฬาหญิงคนแรกที่มีชื่อเสียงโด่งดังไปทั่วโลก
ยับ-ยุม

ยับ-ยุม เป็นคำทิเบตแปลว่า พ่อ-แม่ เป็นพุทธศิลป์เชิงสัญลักษณ์พบได้ทั่วไปในประเทศอินเดีย ภูฏาน เนปาล และทิเบต มีลักษณะเป็นพระพุทธรูปหรือโพธิสัตว์ในสัมโภคกายหรือกายทิพย์ กอดรัดหรือสังวาสกับเทวสตรีซึ่งเป็นชายาของพระองค์บนตัก ตามคติลัทธิตันตระ โดยพระโพธิสัตว์เป็นสัญลักษณ์ของความกรุณา กับพระชายาเป็นปัญญา อุปมาว่ากรุณาคือแขนขา ปัญญาคือดวงตา หากขาดไปสิ่งหนึ่งก็ยากที่จะตรัสรู้ได้ มีน้อยครั้งที่จะพบพระพุทธรูปหรือพระโพธิสัตว์นั่งอยู่บนตักของเทวสตรี อย่างนี้เรียกว่า "ยุม-ยับ" การรวมกันของสองเพศเป็นสาธนาหรือหนทางแห่งการหยั่งรู้ในตนอย่างหนึ่งของศาสนาพุทธแบบตันตระ โดยเฉพาะอย่างยิ่งในทิเบต การรวมกันระหว่างสองเพศนี้ถือเป็นประสบการณ์ลึกลับอย่างหนึ่งที่เกิดขึ้นภายในร่างกายของตนเอง
ยับ-ยุมเป็นสัญลักษณ์ที่เกี่ยวข้องกับอนุตตรโยคะตันตระ บ้างว่าเป็นสนธยาภาษา ตีความว่าบุรุษเพศเชื่อมโยงกับความกรุณาและอุปายะเกาศัลยะ ส่วนอิตถีเพศที่เป็นพระชายาเปรียบดั่งปรัชญา
กองพลทหารราบที่ 7

กองพลทหารราบที่ 7 เป็นกองพลทหารราบภูเขาของกองทัพบกไทย ปัจจุบันเป็นส่วนหนึ่งของกองทัพภาคที่ 3 หน่วยประกอบด้วยกรมทหารราบที่ 17 
ประวัติ.
กองพลทหารราบที่ 7 จัดตั้งขึ้นตามคําสั่งกองทัพบก (เฉพาะ) ที่ 9/54 โดย พล.อ.ประยุทธ์ จันทร์โอชา ผู้บัญชาการทหารบกในขณะนั้น ได้ลงนามในคําสั่งเมื่อวันที่ 17 มีนาคม พ.ศ. 2554 กําลังพลส่วนแรกมี 60 นาย จัดจากกองพลทหารราบที่ 4 เป็นหลัก และหน่วยขึ้นตรงของกองทัพภาคที่ 3 ได้เคลื่อนย้ายเข้าที่ตั้งเดิมของกองพลรบพิเศษที่ 2 เริ่มปฎิบัติงานวันแรกเมื่อวันที่ 29 เมษายน พ.ศ. 2554 และได้รับมอบการบังคับบัญชาหน่วยขึ้นตรงจากกองพลทหารราบที่ 4 ประกอบด้วย 2 กรมทหารราบ และ 2 กองพันทหารปืนใหญ่ เมื่อวันที่ 10 พฤษภาคม พ.ศ. 2554 โดยมีแนวคิดในการจัดตั้งหน่วยให้มีความเข้มแข็ง มีความทันสมัย พร้อมสู่อนาคต
โครงการจัดตั้งกองพลทหารราบที่ 7 ได้รับความเห็นชอบจากคณะรัฐมนตรี เมื่อวันที่ 1 มีนาคม พ.ศ. 2554 แบ่งการจัดตั้งออกเป็น 5 ระยะ ตั้งแต่ พ.ศ. 2554 ถึง พ.ศ. 2568 รวมเป็นระยะเวลา 15 ปี โดยในปี พ.ศ. 2564 กองทัพบกมีคําสั่ง (เฉพาะ) ที่ 550/64 เรื่อง การปรับการบังคับบัญชากรมทหารราบที่ 7, กองพันทหารปืนใหญ่ที่ 7 และกองพันทหารปืนใหญ่ที่ 17 โดย พล.อ.ณรงค์พันธ์ จิตต์แก้วแท้ ผู้บัญชาการทหารบกได้ลงนามในคําสั่งดังกล่าว เมื่อวันที่ 3 กันยายน พ.ศ. 2564 โดยให้กรมทหารราบที่ 7, กองพันทหารปืนใหญ่ที่ 7 และกองพันทหารปืนใหญ่ที่ 17 จากเดิมเป็นหน่วยขึ้นตรงของกองพลทหารราบที่ 7 ให้เปลี่ยนเป็นหน่วยขึ้นตรงของกองพลทหารราบที่ 4 โดยให้กระทําพิธีส่งมอบการบังคับบัญชาให้กับกองพลทหารราบที่ 4 เมื่อวันที่ 7 ตุลาคม พ.ศ. 2564
รายนามผู้บัญชาการ.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ประเทศไทยใน พ.ศ. 2231

เหตุการณ์ที่เกิดขึ้นใน พ.ศ. 2231 (ค.ศ. 1688) ในประเทศไทย เป็นปีที่ 339 แห่งกรุงศรีอยุธยา เป็นปีที่ 59 และเป็นปีสุดท้ายแห่งราชวงศ์ปราสาททอง เป็นปีแรกแห่งราชวงศ์บ้านพลูหลวง เป็นปีที่ 33 และเป็นปีสุดท้ายในรัชสมัยของสมเด็จพระนารายณ์มหาราช และเป็นปีแรกในรัชสมัยของสมเด็จพระเพทราชา นับเป็นปี จ.ศ. 1049 (1 มกราคม - 5 เมษายน) และ 1050 (6 เมษายน - 31 ธันวาคม) ในแบบปัจจุบัน
บงบงเกิลส์ 303

บงบงเกิลส์ 303 (จีน: 硬糖少女303 ; อิ้งถังเสี่ยวหนี่ว์ ซานหลิงซาน) เป็นเกิร์ลกรุปสัญชาติจีน สมาชิกวงมาจากรายการการแข่งขัน "พรอดิวซ์แคมป์ 2020" หรือ CHUANG 2020 ของเทนเซ็นต์ วิดีโอ ซึ่งเป็นรายการคัดเลือกเด็กฝึกจากบริษัทต่าง ๆ ให้เหลือเด็กฝึก 7 คน โดยเด็กฝึก 7 คนนั้นจะได้มาเป็นสมาชิกวงบงบงเกิลส์ 303 และสมาชิกทั้ง 7 คนนั้น ได้แก่ เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เนเน่/เจิ้ง หน่ายซิน, หลิว เซียหนิง และจาง อี้ฝาน และยุบวงอย่างเป็นทางการเมื่อวันที่ 4 กรกฎาคม ค.ศ. 2022
พวกเธอเปิดตัวในวันที่ 4 กรกฎาคม ค.ศ. 2020 ด้วยเพลง "BonBon Girls" และบริหารโดยวาจีจีวาเอนเตอร์เทนเมนต
ประวัติ.
พรอดิวซ์แคมป์ 2020.
สมาชิกเข้าร่วมเป็นผู้ฝึกหัดในรายการ "พรอดิวซ์แคมป์ 2020" ก่อนที่จะเปิดตัวในฐานะสมาชิกของบงบงเกิลส์ 303 ในวันที่ 4 กรกฎาคม พ.ศ. 2563 ต่างจากฤดูกาลก่อน ๆ ที่เปิดตัว 11 คน สมาชิกในกลุ่มถูกเปลี่ยนเป็น 7 คน และรายชื่อสุดท้ายประกอบด้วยสมาชิกจากบริษัทต่าง ๆ ประกอบด้วย เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เจิ้ง หน่ายซิน, หลิว เซียหนิง และ จาง อี้ฝาน
พ.ศ. 2563 – 2565: เปิดตัวด้วย"เดอะลอว์ออฟฮาร์ดแคนดี" "เฟียร์เลสเกิลส์" และ "Bonbon Voyage".
วันที่ 11 สิงหาคม พ.ศ. 2563 วงได้ปล่อยอีพีแรกออกมาในชื่อ "เดอะลอว์ออฟฮาร์ดแคนดี" (The Law of Hard Candy / 硬糖定律) พร้อมกับซิงเกิล "BONBON GIRLS"
วันที่ 27 เมษายน พ.ศ. 2564 วงได้ปล่อยอีพีที่สองในชื่อ "เฟียร์เลสเกิลส์" (Fearless Girls / 了不起的女孩) พร้อมกับซิงเกิล "SLAY and PLAY"
วันที่ 17 มิถุนายน พ.ศ. 2565 วงได้ปล่อยซิงเกิลสุดท้ายในชื่อ "Bonbon Voyage" ซึ่งเป็นเพลงสุดท้ายของวง
รัฐเคาะลีฟะฮ์ทั่วโลก

รัฐเคาะลีฟะฮ์ทั่วโลก  เป็นแนวคิดรัฐบาลโลกของศาสนาอิสลามที่สนับสนุนโดยอะบู บักร์ อัลบัฆดาดี ผู้นำกลุ่มรัฐอิสลามอิรักและลิแวนต์ ในวันที่ 8 เมษายน ค.ศ. 2006 ทาง "Daily Times" ของปากีสถานรายงานว่าในการชุมนุมที่อิสลามาบาด องค์การทหาร Sipah-e-Sahaba Pakistan ได้เรียกร้องให้จัดตั้งรัฐเคาะลีฟะฮ์ทั่วโลก โดยเริ่มต้นที่ปากีสถาน ใน ค.ศ. 2014 บัฆดาดีอ้างว่าตนสร้างรัฐเคาะลีฟะฮ์ทั่วโลกได้สำเร็จ
ฮิซบุตตะฮ์รีร องค์กรทางการเมืองฝ่ายรวมอิสลาม เชื่อว่ามุสลิมทั้งหมดควรรวมตัวในรัฐเคาะลีฟะฮ์ทั่วโลก ซึ่งเป็นเรื่องที่จะ "ท้าทาย และสามารถครอบครองพวกตะวันตกได้ในที่สุด" เพราะพวกหัวรุนแรงมักก่อเหตุอาชญากรรมเพื่อแสวงหาเป้าหมายนี้ และประชากรส่วนใหญ่ไม่ค่อยชอบวิธีนี้ 
บริจิตต์ เกเบรียล (Brigitte Gabriel) โต้แย้งว่า เป้าหมายของรัฐเคาะลีฟะฮ์ทั่วโลกเป็นศูนย์กลางขององค์กรอิสลามหัวรุนแรง
เซสนา 208 คาราวาน

เซสนา 208 คาราวาน เป็นอากาศยานสารพัดประโยชน์ที่ผลิตโดยบริษัทผลิตเครื่องบินเซสนา โดยโครงการได้เริ่มขึ้นเมื่อวันที่ 20 พฤศจิกายน พ.ศ. 2524 ต่อมาเริ่มบินครั้งแรกเมื่อวันที่ 9 ธันวาคม พ.ศ. 2525 และได้รับการรับรองโดย องค์การบริหารการบินแห่งชาติสหรัฐ ในเดือนตุลาคม พ.ศ. 2527 ซึ่งต่อมาได้พัฒนาต่อเป็น 208B แกรนด์คาราวาน
รุ่นต่าง&hairsp;ๆ.
การบินพลเรือน.
208 คาราวาน.
เป็นเครื่องบินแบบแรกที่ใช้เครื่องยนต์เทอร์โบพร็อป PT6A-114 และมีความจุผู้โดยสารสูงสุด 9 ที่นั่ง ได้รับการรับรองเมื่อวันที่ 23 ตุลาคม พ.ศ. 2527 ซึ่งสามารถเปลี่ยนเครื่องยนต์เป็น PT6A-114A ได้ แต่จะมีขีดจำกัดในการใช้งาน
208B แกรนด์คาราวาน.
ชื่อจริงของรุ่นอากาศยานคือ 208B คาราวาน แต่เซสนาประชาสัมพันธ์ในชื่อ แกรนด์คาราวาน ซึ่งรุ่น 208B มีความยาวยาวกว่ารุ่น 208 อยู่ 4 เมตร และใช้เครื่องยนต์ใบพัด PT6A-114A โดยมีความจุผู้โดยสารสูงสุด 11 ที่นั่ง
เป็นรุ่นที่ได้รับการปรับปรุงเพิ่มเติมจาก 208B แกรนด์คาราวาน โดยเปลี่ยนเครื่องยนต์เป็นรุ่น PT6A-140 ซึ่งเพิ่มอัตราการไต่ระดับของเครื่องบิน 38% เป็นการปรับปรุงเครื่องยนต์โดยบริษัทแพรตต์แอนด์วิทนีย์ แคนาดาเพื่อเครื่องบินรุ่น 208B โดยเฉพาะ และเพิ่มความจุผู้โดยสารสูงสุดเป็น 14 ที่นั่ง
ในประเทศไทยเคยมีสายการบินที่ใช้อากาศยานประเภทเซสนา 208B แกรนด์คาราวาน อยู่ 2 สายการบิน คือ
# เอสจีเอแอร์ไลน์
# กานต์แอร์
กรีกฟุตบอลคัพ

กรีกฟุตบอลคัพ  หรือ กรีกคัพ เป็นการแข่งขันฟุตบอลแบบแพ้คัดออกของประเทศกรีซ ดำเนินโดยสหพันธ์ฟุตบอลเฮลเลนิก เป็นการแข่งขันที่เปิดโอกาสให้ทีมจากลีกล่างสามารถคว้าแชมป์ได้ผ่านการล้มยักษ์ในแต่ละรอบ
ทีมชนะเลิศในปัจจุบันคือ โอลิมเบียโกส ซึ่งเอาชนะโอเอฟไอ เครเต้ 2–0 ในนัดชิงชนะเลิศเมื่อวันที่ 17 พฤษภาคม ค.ศ. 2025
ตำบลหนองไทร (อำเภอด่านขุนทด)

ตำบลหนองไทร เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลบริหารโดย องค์การบริหารส่วนตำบลตำบลหนองไทร ก่อตั้งขึ้นเมื่อวันที่ 1 กรกฎาคม 2533 โดยแยกออกจากตำบลบ้านแปรง
หมู่บ้าน.
ตำบลหนองไทร มีทั้งหมด 11 หมู่บ้าน คือ
 การศึกษา
สถานที่สำคัญ.
- โรงเรียนประถมศึกษา 4 แห่ง
 การศาสนา
- วัด/สำนักสงฆ์ 9 แห่ง
 การสาธารณสุข
- สถานีอนามัยประจำตำบล/หมู่บ้าน 1 แห่ง
ตำบลหนองบัวละคร

ตำบลหนองบัวละคร เป็นตำบลหนึ่งในอำเภอด่านขุนทด จังหวัดนครราชสีมา ทั้งพื้นที่ของตำบลบริหารโดย องค์การบริหารส่วนตำบลตำบลหนองบัวละคร
 การศึกษา
 การสาธารณสุข
สถานที่สำคัญ.
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพประจําตําบลหนองบัวละคร
เดอะโซไซเอตีแมเนจเมนต์

เดอะโซไซเอตีแมเนจเมนต์  เป็นบริษัทจัดหานักเดินแบบที่นครนิวยอร์ก ซึ่งเป็นสำนักงานทางการของเครือข่ายอีลีตเวิลด์ นอกนี้ยังเป็นสาขาย่อยของอีลีตลุก
นักเดินแบบ.
นักเดินแบบที่มีชื่อเสียงในปัจจุบันของเดอะโซไซเอตีแมเนจเมนต์
<templatestyles src="Div col/styles.css"/>
สหพันธ์ฟุตบอลเฮลเลนิก

สหพันธ์ฟุตบอลเฮลเลนิก (HFF) หรือ สหพันธ์ฟุตบอลกรีก  เป็นหน่วยงานที่บริหารฟุตบอลในประเทศกรีซ ทำหน้าที่ดูแลการแข่งขันซูเปอร์ลีกกรีซ, กรีกคัพ และฟุตบอลทีมชาติกรีซ สำนักงานใหญ่ของสหพันธ์ตั้งอยู่ที่กรุงเอเธนส์
สหพันธ์ฟุตบอลเฮลเลนิกก่อตั้งใน ค.ศ. 1926 และเข้าร่วมเป็นสมาชิกฟีฟ่าในปีถัดมา ต่อมาใน ค.ศ. 1954 เฮลเลนิกเป็นหนึ่งในสมาชิกผู้ร่วมก่อตั้งยูฟ่า สหพันธ์ประสบความสำเร็จเป็นอย่างมากใน ค.ศ. 2004 หลังจากที่ทีมชาติกรีซสามารถคว้าแชมป์ฟุตบอลชิงแชมป์แห่งชาติยุโรปได้สำเร็จ
อย่างไรก็ตาม สหพันธ์เกิดเรื่องอื้อฉาวขึ้นบ่อยครั้ง โดยเฉพาะอย่างยิ่งใน ค.ศ. 2011 ที่ยูฟ่ารายงานปัญหาเรื่องการจัดตารางแข่งขันในลีกฤดูกาลก่อนหน้า และใน ค.ศ. 2015 ที่มีสมาชิกบางคนของสหพันธ์ก่อเหตุอาชญากรรมเพื่อทำให้วงการฟุตบอลกรีซเสื่อมเสีย
สโมสรฟุตบอลปาโอก

สโมสรฟุตบอลปาโอก (Πανθεσσαλονίκειος Αθλητικός Όμιλος Κωνσταντινοπολιτών, "Panthessaloníkios Athlitikós Ómilos Konstantinopolitón", "สโมสรกีฬาแพนเทสซาโลเนียนแห่งคอนสแตนติโนโปลิตัน") หรือ ปาโอก เทสซาโลนีกี หรือ ปาโอก เป็นสโมสรฟุตบอลกรีซที่ตั้งอยู่ที่เทสซาโลนีกีในภูมิภาคมาซิโดเนีย ปาโอกเป็นหนึ่งในสโมสรชั้นนำ ถือเป็นสโมสรที่ได้รับความนิยมมากที่สุดในภาคเหนือ และจากแบบสำรวจล่าสุด พบว่า ปาโอกมีแฟนสนับสนุนมากเป็นอันดับที่สามของประเทศ แบบสำรวจโดยหนังสือพิมพ์มาร์กาในเดือนสิงหาคม ค.ศ. 2018 รายงานว่า ปาโอกเป็นทีมฟุตบอลกรีซที่ได้รับความนิยมมากที่สุดบนโซเชียลมีเดีย
สโมสรก่อตั้งเมื่อวันที่ 20 เมษายน ค.ศ. 1926 โดยกลุ่มผู้ลี้ภัยชาวกรีกที่อพยพจากคอนสแตนติโนเปิลไปยังเทสซาโลนีกีในช่วงสงครามกรีก-ตุรกี (1919–1922) สนามเหย้าของสโมสรในปัจจุบันคือสนามกีฬาโตอุมบา ซึ่งมีความจุ 29,000 ที่นั่ง ตราสัญลักษณ์ของสโมสรใช้รูปนกอินทรีสองหัวปีกหุบ เพื่อรำลึกถึงผู้คนและสถานที่ (ซี่งส่วนใหญ่มาจากคอนสแตนติโนเปิล) ในยุคจักรวรรดิไบแซนไทน์
ปัจจุบัน ปาโอกลงเล่นในซูเปอร์ลีกกรีซ ซึ่งพวกเขาเคยชนะเลิศทั้งหมด 3 ครั้ง ในปี 1976, 1985 และ 2019 นอกจากนี้ ยังเคยคว้าแชมป์กรีกคัพ 7 สมัย ในปี 1972, 1974, 2001, 2003, 2017, 2018 และ 2019 สโมสรไม่เคยตกชั้นไปยังลีกระดับต่ำกว่า และมีสโมสรคู่ปรับที่สำคัญได้แก่โอลิมเบียโกส และพานาธิไนกอส ปาโอกเป็นเพียงทีมเดียวในกรีซที่คว้าดับเบิลแชมป์ (ในปี 2019) โดยที่ไร้พ่ายในลีก (ชนะ 26, เสมอ 4 นัด)<ref name="2018/19 squad"></ref> 
สโมสรปรากฏตัวในยูฟ่ายูโรปาลีกหลายครั้ง แต่ก็ยังไม่เคยผ่านเข้าไปเล่นในรอบแบ่งกลุ่มของยูฟ่าแชมเปียนส์ลีก ผลงานระดับทวีปยุโรปที่ดีที่สุดของพวกเขาเกิดขึ้นในฤดูกาล 1973–74 ที่พวกเขาเข้าถึงรอบก่อนรองชนะเลิศในยูฟ่าคัพวินเนอร์สคัพ ปาโอกเป็นเพียงทีมเดียวจากกรีซที่มีสถิติชนะมากกว่าแพ้ในการแข่งขันระดับทวีปยุโรป (ชนะ 69, เสมอ 55 และแพ้ 66 นัด ณ วันที่ 29 สิงหาคม ค.ศ. 2019) นอกจากนี้ ยังเป็นสโมสรจากกรีซที่ทำสถิติชนะด้วยผลต่างประตูมากที่สุดในการแข่งขันระดับทวีปยุโรป ในยูฟ่าคัพนัดที่บุกไปเอาชนะโลโคโมทีฟทบิลิซิ 7–0 เมื่อวันที่ 16 กันยายน ค.ศ. 1999
ค่าจ้างขั้นต่ำในประเทศไทย

ค่าจ้างขั้นต่ำในประเทศไทย เป็นอัตราค่าจ้างขั้นต่ำที่รัฐกำหนดให้นายจ้างต้องจ่ายให้แก่ลูกจ้าง กำหนดในอัตราต่อวัน กำหนดขึ้นครั้งแรกตามประกาศกระทรวงมหาดไทย เรื่อง อัตราค่าจ้างขั้นต่ำ ลงวันที่ 14 กุมภาพันธ์ พ.ศ. 2516 ปัจจุบันค่าจ้างขั้นต่ำเป็นไปตามประกาศคณะกรรมการค่าจ้าง กระทรวงแรงงาน เรื่อง อัตราค่าจ้างขั้นต่ำ (ฉบับที่ 12) บังคับใช้ตั้งแต่ 1 มกราคม พ.ศ. 2567 เป็นต้นไป
ประวัติ.
ประเทศไทยได้กำหนดให้มีอัตราค่าจ้างขั้นต่ำขึ้นครั้งแรกตามประกาศของคณะปฏิวัติ ฉบับที่ 103 และประกาศกระทรวงมหาดไทย เรื่อง การกำหนดค่าแรงขั้นต่ำ ได้กำหนดให้กระทรวงมหาดไทยมีอำนาจกำหนดค่าจ้างขั้นต่ำ โดยมีคณะกรรมการค่าจ้างเพื่อพิจารณาและกำหนด โดยคณะกรรมการประกอบด้วยประธานและกรรมการที่รัฐมนตรีว่าการกระทรวงมหาดไทยแต่งตั้ง และได้กำหนดให้ค่าจ้างขั้นต่ำต้องสามารถใช้ยังชีพแต่ลูกจ้างและคนในครอบครัว 2 คนได้อย่างปกติ ต่อมาได้ปรับนิยามของค่าจ้างขั้นต่ำขึ้นใหม่ โดยพิจารณาลดเป็นเงินที่ลูกจ้างคนเดียวสามารถควรจะได้รับและดำรงชีพได้ และคงใช้นิยามนี้จนถึงปัจจุบัน
ในช่วงปี พ.ศ. 2516 – 2536 กระทรวงมหาดไทย โดยกองแรงงานเป็นผู้ดำเนินการหลักในการพิจารณาและประกาศบังคับใช้อัตราค่าจ้างขั้นต่ำ กระทั่งมีการจัดตั้งกระทรวงแรงงานและสวัสดิการสังคมขึ้นมาในปี พ.ศ. 2536 (ปัจจุบันเปลี่ยนชื่อเป็นกระทรวงแรงงาน) กองแรงงาน กระทรวงมหาดไทยจึงโอนย้ายไปยังกระทรวงดังกล่าว ทำให้คณะกรรมการค่าจ้างจึงสังกัดกับกระทรวงนี้จนถึงปัจจุบัน โดยในช่วงปี พ.ศ. 2536 – 2551 กำหนดในรูปของประกาศกระทรวง และตั้งแต่ปี พ.ศ. 2551 เป็นต้นไปกำหนดเป็นประกาศของคณะกรรมการค่าจ้าง โดยมีการออกประกาศกำหนดค่าจ้างขั้นต่ำไปแล้ว 48 ฉบับ
นโยบายรัฐบาลต่อค่าจ้างขั้นต่ำ.
รัฐบาลแพทองธาร ชินวัตร.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทยนำเสนอนโยบายปรับค่าจ้างขั้นต่ำในประเทศไทยเป็น 600 บาทภายในระยะเวลา 4 ปีที่เป็นรัฐบาลในลักษณะขั้นบันไดเพื่อกระตุ้นเศรษฐกิจภายในประเทศ มีการวิเคราะห์ว่านโยบายนี้ตรงกับความต้องการของประชาชน ลดความเหลื่อมล้ำของรายได้ ทำให้ประชาชนออกมาสนับสนุนนโยบายนี้ แต่อาจส่งผลต่อต้นทุนของนายจ้างโดยเฉพาะกลุ่มผู้ประกอบการรายย่อยที่มีผลผลิตน้อย ลดการจ้างแรงงานและกำลังการผลิต ลดการแข่งขันทางการค้า และเกิดภาวะเงินเฟ้อ ทำให้เกิดการคัดค้านจากฝ่ายนายจ้างบางส่วน จึงมีการเสนอว่าให้ดำเนินการเพิ่มค่าจ้างอย่างค่อยเป็นค่อยไป นอกจากนี้ควรมีนโยบายอื่นควบคู่มาด้วย เช่น ดูแลปัจจัยต้นทุนการผลิต ควบคุมราคาสินค้าและบริการ สร้างความสมดุลระหว่างรายได้ของลูกจ้างกับต้นทุนของนายจ้าง และพัฒนาฝีมือแรงงานเพื่อสร้างความสามารถในการแข่งขันกับประเทศรอบข้าง
เบบีลูนีย์ทูนส์

เบบีลูนีย์ตูนส์  เป็นการ์ตูนแอนิเมชันของสหรัฐ/แคนาดา การ์ตูนที่มีตัวละครจากลูนีย์ตูนส์เป็นเวอร์ชันเด็กอ่อน-เด็นก่อนเรียน ผลิตโดยวอร์เนอร์บราเธอส์แอนิเมชัน